కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అందుకే Pawan Kalyanతో సినిమా చేయాలని అనుకున్నా: బోనీ కపూర్
పవన్ కళ్యాణ్‌తో కలిసి నిర్మాత బోనీ కపూర్ పింక్ సినిమాను రీమేక్ చేయబోతున్న సంగతి తెలిసిందే. పవన్ ఇక సినిమాలు చేయరేమో అనుకుంటున్న సమయంలో ఈ బ్లాక్ బస్టర్ రీమేక్‌తో మళ్లీ ప్రేక్షకుల ముందుకు రాబోతున్నాడన్న మాట అభిమానుల్లో సంతోషాన్ని నింపింది.
Samayam Telugu | Updated:
Nov 4, 2019, 03:17PM IST
పవన్ కళ్యాణ్ బోనీ కపూర్
మొత్తానికి పవర్‌స్టార్ పవన్ కళ్యాణ్ ఓ సెన్సేషనల్ సినిమాతో ప్రేక్షకుల ముందుకు రాబోతున్నారు. ‘అజ్ఞాతవాసి’ సినిమా తర్వాత పవన్ పూర్తిగా సినిమాలకు దూరం అయిపోతారు అనుకున్నారంతా. కానీ ప్రముఖ బాలీవుడ్ నిర్మాత బోనీ కపూర్ దేవుడిలా వచ్చి మొత్తానికి పవన్‌ చేత సినిమాను మొదలుపెట్టించబోతున్నారు. అయితే ఈ సినిమాను పవన్‌తోనే ఎందుకు చేయాలనుకుంటున్నారో తాజాగా బోనీ కపూర్ మీడియా ద్వారా వెల్లడించారు.
READ ALSO: నా ప్రియుడు నాకంటే 21 ఏళ్ల చిన్నవాడు, అయితే ఏంటి: నటి
‘బాలీవుడ్‌ మెగాస్టార్ అమితాబ్ బచ్చన్ నటించిన సినిమా ‘పింక్’. ఇది చాలా మంది విజయం అందుకుంది. తమిళ నటుడు అజిత్‌తో కలిసి ఏదన్నా సినిమా చేయాలన్నది నా భార్య శ్రీదేవి కల. ఆ కల నెరవేర్చడం కోసం నేను పింక్‌ను తమిళంలో ‘నేర్కొండ పార్వాయ్’ టైటిల్‌తో రీమేక్ చేశాను. ఈ వెర్షన్ కూడా బ్లాక్ బస్టర్ విజయం అందుకుంది. ఆ తర్వాత తెలుగులో తీసినా అంతే విజయం సాధిస్తుందన్న నమ్మకం ఏర్పడింది. అందుకే ఈ సినిమాను తెలుగులో తీయాలని నిర్ణయించుకున్నాను. తెలుగు ప్రేక్షకులను నచ్చే అంశాలతోనే సినిమాను తీస్తాం. ప్రస్తుతం ఉన్న పరిస్థితుల్లో పవన్ కళ్యాణ్ ఈ సినిమా చేస్తే బాగుంటుంది అనిపించింది. అందుకే ఆయన్ను ఒప్పించాను’ అని వెల్లడించారు.
READ ALSO: ‘ఏమ్మా ప్రియాంకా నీ సిగరెట్లు ఎక్కడ?’
ఇంతకీ ఈ పింక్ సినిమా కాన్సెప్ట్ ఏంటంటే.. ముగ్గురు అమ్మాయిలు, ముగ్గురు అబ్బాయిలు, ఓ లాయర్ నేపథ్యంలో తెరకెక్కిన సినిమా ఇది. ఆ ముగ్గురు అబ్బాయిల్లో ఒకరు ఓ అమ్మాయిపై అత్యాచారం చేయాలని చూస్తాడు. ఆమె తప్పించుకునే క్రమంలో బీర్ బాటిల్‌తో అతని తల పగలగొడుతుంది. అక్కడి నుంచి అసలు కథ మొదలవుతుంది. ఈ కేసును మొదటి నుంచి డీల్ చేస్తున్న లాయర్ (అమితాబ్ బచ్చన్) ఎలా నెగ్గారు అన్నదే కథ. ఇలాంటి కాన్సెప్ట్ ఉన్న కథలను ఎన్నిసార్లు రీమేక్ చేసినా మంచి ఫలితాలు వస్తాయి. కాకపోతే కథనం నేటివిటీకి తగ్గట్టుగా ఉండేలా జాగ్రత్త పడాలి. లక్షలాది మంది అభిమానులకు పవన్ ఆదర్శం కాబట్టి.. ఇలాంటి సినిమాలో పవన్‌ను లాయర్‌గా చూడబోతున్న ఫ్యాన్స్‌కు పింక్ రీమేక్‌లో ఓ కానుకనే చెప్పాలి. ఈ సినిమాను వేణు శ్రీరామ్ తెరకెక్కించనున్నారు. దిల్ రాజు నిర్మాతగా వ్యవహరిస్తారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.